Μέστη Έβρου

Η Μέστη είναι πεδινό χωριό της περιφερειακής ενότητας Έβρου σε υψόμετρο 110 μέτρων.

 Γεωγραφικά - ιστορικά στοιχεία 
Η Μέστη βρίσκεται στα όρια με την περιφερειακή ενότητα Ροδόπης, σε απόσταση 32 χιλιόμετρα ΒΔ. της Αλεξανδρούπολης και 30 χιλιόμετρα ΝΑ. από την Κομοτηνή. Βόρεια και δίπλα από το χωριό περνάει η Εγνατία Οδός όπου υπάρχει ο ομώνυμος κόμβος. Πρόκειται για μικτό οικισμό με κατοίκους χριστιανούς και μουσουλμάνους που ασχολούνται με τη γεωργία, την κτηνοτροφία και την παραγωγή καπνού. Έξω από το χωριό περνούσε στην αρχαιότητα η Εγνατία από την οποία σώζεται ένα κομμάτι αρκετών μέτρων αυτούσιο όπως ήταν στο παρελθόν. Τον 17ο αιώνα θα περάσει από την Μέστη ο Οθωμανός περιηγητής  Εβλιγιά Τσελεμπή (Evliya Celebi), αναφέροντας την ως Köpekler. Μετά την Ελληνοτουρκική ανταλλαγή πληθυσμών εγκαταστάθηκαν πρόσφυγες από την Κεσσάνη της Ανατολικής Θράκης, η πλειοψηφία τους  από το χωριό Μαχητές ή Μαχμούκιον.

Σημαντικό οικολογικό αξιοθέατο είναι το "Δάσος Μαύρης Πεύκης" που ξεκινά από τα νότια του χωριού και εκτείνεται μέχρι τη θάλασσα και δυτικά τα Πετρωτά Ροδόπης. Πρόκειται για ένα θαμνώδες δάσος από δένδρα - νάνους, που ο βασικός του πυρήνας απλώνεται σε μια έκταση 460 στρεμμάτων, από τα οποία τα 190 υπάγονται διοικητικά στην Ροδόπη και τα υπόλοιπα στον Έβρο.

 Διοικητικά-πληθυσμιακά στοιχεία 
Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Συκοράγης (Συκορράχη). Σύμφωνα με το Σχέδιο Καλλικράτης διοικητικά, υπάγεται στην τοπική κοινότητα Συκορράχης που ανήκει στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 112 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10486 (σελ. 13 του pdf).

Οι απογραφές πληθυσμού μετά τον Β' Παγκόσμιο πόλεμο είναι:
ΈτοςΠληθυσμός1951332196136319712271981169199118020011162011112

 Εξωτερικοί σύνδεσμοι 
 Μνημείο εξαιρετικού κάλλους το δάσος της Μαύρης Πεύκης από https://www.ert.gr/perifereiakoi-stathmoi

Παραπομπές

Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου